આ જહાજ કોલકાતા પાછું ફર્યું. ભારતમાં બ્રિટીશ શાસકોને જાણ કરાઈ હતી એટલે બોટ આવી કે તરત તેને ઘેરી લેવાઈ હતી. આ બધાંને પકડીને એક ટ્રેનમાં બેસાડીને પંજાબ ભેગા કરી દેવાના હતાં. બીજી બાજુ બોટમાં સવાર લોકો કોલકાતામાં જ રહેવા માગતાં હતાં. અહીં પણ ભારે ધમાલ થઈ અને પોલીસે તેમના પર ગોળીબાર કર્યો તેમાં 20નાં મોત થયાં હતાં. ગુરદિતસિંહ સંધુ નાસી ગયો અને છેક 1922 સુધી છુપાતો ફરતો હતો. આ રીતે મહિનાઓ સુધી આ ધમાલ ચાલી હતી. કેનેડામાં નજર પડે ત્યાં સુધી વિશાળ ધરતી ખાલી પડી હતી. તેના પર ખેતી કરવાની પંજાબીઓની તમન્ના કેટલી તીવ્ર હતી તે આના પરથી ખ્યાલ આવે છે.